Kõige valusam on loomulikult säästupirnide oluliselt kõrgem hind. Õnneks on praeguseks kaotatud (ega ma peale  ühe üldisema Bloombergi artikli sellele kinnitust ei leidnud!) Euroopa Liitu imporditud säästupirnide 66% tollimaks (postitus Vabalogis 2 aasta tagant), mis said kehtestatud eelkõige kahe Saksamaa suurfirma huvidest lähtuvalt. Küll aga pole kuskile kadunud tõsiasi, et säästupirnides kasutatakse elavhõbedat, mis on keskkonnaalastel kaalutlustel  näiteks termomeetritest läbi Euroopa Liidu regulatsioonidega välistatud.